《邓山人招同邹令尹黄少参黄令尹张都运郭学宪游六榕寺 其二》
明代·黎民表

尘劳捐世网，放浪得閒身。座上青松麈，林间白葛巾。

看花惊烂熳，对酒肯逡巡。香火思前事，追游是宿因。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。